Document ID: /roh_data/filtered/fineweb-2-filterrobots_roh.jsonl.gz/59831

Il settember 1870 ha l'imperatur franzos Napoleun capitulà en la Guerra tudestg-franzosa. La nova regenza a Paris n'ha però betg pudì sa cunvegnir cun ils Tudestgs, uschia che la guerra ha cuntinuà. Suenter la bloccada da plirs mais cun fomina ha Paris stuì capitular il schaner 1871. L’armistizi ha exclus ils departaments orientals. L’armada franzosa a l’ost n’era però betg infurmada ed è vegnida attatgada dals Tudestgs e chatschada vers la Svizra. Il prim da favrer èn ils schuldads spussads da la fom e dal fraid passads sur il cunfin.
(Foto: PD via Wikimedia Commons)